בובה רוסית (סדרת טלוויזיה)

בובה רוסית (באנגלית: Russian Doll) היא סדרת טלוויזיה אמריקאית מסוגת קומדיה שחורה, שנוצרה על ידי נטשה ליון, איימי פולר ולזלי הדלנד. הבכורה שודרה ב־1 בפברואר 2019 ב"נטפליקס".

העלילה עוסקת בנדיה, אישה ביום הולדתה ה-36, המוצאת עצמה לכודה בלולאת זמן, בה היא מתה בנסיבות משתנות ומיד חוזרת לאותה נקודה בדיוק, שוב ושוב. נדיה, המפקפקת בשפיותה, מחפשת הסבר למצבה ופתרון שיאפשר לה לצאת מן הלולאה, ותוך כדי כך עוברת מסע גילוי עצמי. לצד ליון, מככבים בסדרה גרטה לי, יול וסקז, אליזבת אשלי וצ'ארלי בארנט בתפקידים הראשיים.

העונה הראשונה שלה הייתה מועמדת לשלושה-עשר פרסי אמי, כולל פרס אמי לסדרת הקומדיה הטובה ביותר ופרס אמי לשחקנית הראשית הטובה ביותר לליון. ב-11 ביוני 2019, "נטפליקס" הזמינה עונה שנייה, שעלתה לשידור ב-20 באפריל 2022.

==תקציר העלילה==
עונה ראשונה:
נדיה וולווקוב היא מהנדסת תוכנה ניו-יורקית צינית ומיזנתרופית. ביום הולדתה ה-36 היא עוזבת מסיבה הנערכת לכבודה, נדרסת על ידי מונית ומתה. היא חוזרת מיד לחדר השירותים במסיבה, כמה שעות קודם לכן. לאחר מכן היא חווה עוד מיתות משונות (בין היתר, היא מועדת במדרגות ושוברת את מפרקתה, נורית למוות בידי האם המאמצת שלה, נקלעת לפיצוץ הנגרם מדליפת גז ועוד) שלאחריהן היא שבה אל השירותים באותה השעה בדיוק. נדיה סבורה בתחילה שנטלה סמים מסוג שאיננו רגילה אליו. בייאושה, היא בוחנת השערות פרועות יותר ויותר לגבי המתרחש, הנעות מאובדן שפיותה ועד לאפשרות שהבניין בו נערכה המסיבה רדוף רוחות.

במחצית העונה היא נתקלת באלן זאברי, צעיר גמלוני ותמהוני הלכוד בלולאה דומה לשלה. ביחד הם מנסים לפענח את המתרחש. תוך כדי כך, כל אחד מהם נחשף לחיי השני: נדיה מבינה שאלן מכור לשליטה גמורה בחייו ומתקשה בהתנהגות חברתית מקובלת, בעוד שהוא רואה שהיא אנוכית, מנוכרת וסובלת מאובדנות. לבסוף, הם מבינים שבסיבוב הראשון של לולאת המיתות והתחיות שלהם, נתקלו זה בזו בחנות, ויכלו להציל איש את רעתו. לאחר מוות נוסף, הם מגיעים אל החנות, וכל אחד מהם נתקל בגרסה לא-מודעת של משנהו, כפי שהיו בליל יום ההולדת הראשון. נדיה המקורית גסה ואטומה, ואלן הישן הלום דיכאון. לבסוף, כל אחד מאלו שעברו את הלולאה מצליח להציל את האחר מבין אלו שלא נכנסו אליה. שני הזוגות, כל אחד ביקום מקביל אחר, נקלעים לאותה תהלוכת תחפושות, וקווי הזמן מתלכדים: שתי הנדיות נוטלות פנס, ואז מגיחה אחת בראש התהלוכה.

עונה שנייה:
בעונה השנייה הסדרה חוזרת אל נדיה ימים ספורים לפני יום הולדתה ה-40. היא עולה על רכבת שמחזירה אותה בזמן 40 שנה אחורה, אל הימים לפני לידתה. שם היא מנסה להחזיר את הכסף שנגנב ממשפחתה אחרי השואה.

==צוות השחקנים==
===דמויות ראשיות===
* נטשה ליון - נדיה וולבוקוב, אישה צעירה החוגגת את יום הולדתה, אך מגלה שנידונה לחיות בלולאת זמן הממיתה אותה ומחזירה אותה שוב לאותה נקודה בכל פעם
*גרטה לי - מקסין, חברתה הטובה של נדיה ומי שמארגנת את מסיבת יום הולדתה.
* יול וסקז - ג'ון רייס, סוכן נדל"ן ובן זוגה לשעבר של נדיה שנמצא כעת בהליך גירושין מאשתו.
* צ'ארלי בארנט - אלן זאברי, גבר צעיר עם בעיות נפשיות שמוצא את עצמו תקוע בלולאת זמן בדומה לנדיה.
* אליזבת אשלי - רות, מטפלת וחברה ותיקה של משפחתה של נדיה, ומי שגידלה את נדיה רוב ילדותה.
===דמויות משניות===
*דאשה פולנקו - ביאטריס, בת זוגו של אלן, שבוגדת בו עם מייק.
*ג'רמי בוב - מייק קרשואו, פרופסור לספרות במכללה שאיתו ביאטריס מנהלת רומן.
*ברנדן סקסטון השלישי - סוס, הומלס שנדיה עוזרת לו.
*רבקה הנדרסון - ליזי, אמנית וחברתן של נדיה ומקסין.
*ריטש רג'אן - פרן, חבר של אלן, שעובד במעדנייה.
*וואריס אלוואליה - וורדוג, סוחר הסמים של מקסין.
*יוני לוטן - ריאן, חובש.

===דמויות אורחות===
* דוד קייל - ד"ר דניאל, כימאי המייצר את הסמים שוורדוג מוכר.
*ג'וסלין ביו - קלייר
* סטיבן אדלי גירגיס - פיטר, מטופל של רות.
* תמי סגר - שפרה, מזכירתו של הרב.
* ג'ונתן הדרי - הרב, ראש בית-הכנסת "תפארת ישראל".
*ברט יאנג - ג'ו, דייר מבוגר בבניין של אלן.
*קלואי סביני - לנורה וולבוקוב, אמה של נדיה, בצעירותה.
*ליליאס וייט - ד"ר זאברי, אימו של אלן.
*קריסטל מוני הול - ג'ורדנה, חברתה של ליזי.

==סקירה==

===פרקים===
====עונה 1====
{| class="wikitable"
! scope="col" style="background:#B30018; color:white;" | מס' הפרק(בסדרה)
! scope="col" style="background:#B30018; color:white;" | מס' הפרק(בעונה)
! scope="col" style="background:#B30018; color:white;" | שם הפרק באנגלית
! scope="col" style="background:#B30018; color:white;" | שם הפרק בעברית
! scope="col" style="background:#B30018; color:white;" | בימוי
! scope="col" style="background:#B30018; color:white;" | תסריט
! scope="col" style="background:#B30018; color:white;" | תאריך שידור מקורי
|-
| 1 || 1 || dir="ltr"|Nothing in This World Is Easy || אין שום דבר קל בעולם הזה || rowspan="3" | לזלי הדלנד || עלילה: נטשה ליון, איימי פולר ולזלי הדלנדתסריט: לזלי הדלנד || rowspan="8" |1 בפברואר 2019
|-
| 2 || 2 || dir="ltr"|The Great Escape || הבריחה הגדולה || נטשה ליון ואיימי פולר
|-
| 3 || 3 || dir="ltr"|A Warm Body || גוף חם || אליסון סילברמן
|-
| 4 || 4 || dir="ltr"|Alan's Routine || השגרה של אלן || rowspan="3" | ג'יימי בביט || קירוקו דונלאפ ולזלי הדלנד
|-
| 5 || 5 || dir="ltr"|Superiority Complex || תסביך עליונות || ג'וסלין ביו
|-
| 6 || 6 || dir="ltr"|Reflection || בבואה || פלורה בירנבאום
|-
| 7 || 7 || dir="ltr"|The Way Out || המוצא || לזלי הדלנד || עלילה: אליסון סילברמןתסריט: אליסון סילברמן ולזלי הדלנד
|-
| 8 || 8 || dir="ltr"|Ariadne || אריאנדה || colspan="2"| נטשה ליון
|-
|}
====עונה 2====
{| class="wikitable"
! scope="col" style="background:#FF9966; color:black;" | מס' הפרק(בסדרה)
! scope="col" style="background:#FF9966; color:black;" | מס' הפרק(בעונה)
! scope="col" style="background:#FF9966; color:black;" | שם הפרק באנגלית
! scope="col" style="background:#FF9966; color:black;" | שם הפרק בעברית
! scope="col" style="background:#FF9966; color:black;" | בימוי
! scope="col" style="background:#FF9966; color:black;" | תסריט
! scope="col" style="background:#FF9966; color:black;" | תאריך שידור מקורי
|-
| 9 || 1 || dir="ltr"|Nowhen || מחוץ לזמן || colspan="2"| נטשה ליון || rowspan="8" |20 באפריל 2022
|-
| 10 || 2 || dir="ltr"|Coney Island Baby || קוני איילנד, מותק || אלכס בוונו || זאקייה אלכסנדר ואליסון סילברמן
|-
| 11 || 3 || dir="ltr"|Brain Drain || בריחת מוחות || נטשה ליון || נטשה ליון ואליס ג'ו
|-
| 12 || 4 || dir="ltr"|Station to Station || מתחנה לתחנה || rowspan="3" | אלכס בוונו || אליס ג'ו, ליזי רוז ונטשה ליון
|-
| 13 || 5 || dir="ltr"|Exquisite Corpse || גופה מצוינת || אליסון סילברמן
|-
| 14 || 6 || dir="ltr"|Schrödinger's Ruth || הרות של שרדינגר || צ'ירוקו דאנלופ
|-
| 15 || 7 || dir="ltr"|Matryoshka || מטריושקה || נטשה ליון || נטשה ליון ואליס ג'ו
|}

==הפקה==
===פיתוח===
ב-20 בספטמבר 2017, הוכרז שנטפליקס נתנה להפקת הסדרה אור ירוק לעונה הראשונה שתכלול שמונה פרקים. הסדרה נוצרה על ידי נטשה ליון, איימי פולר ולסלי הדלנד, שגם שימשו כמפיקות בפועל של הסדרה. הדלנד כתבה את התסריט עבור הפרק הראשון, והיא וליון כתבו את שאר התסריטים של הסדרה. חברות ההפקה "Universal Television", "Paper Kite Productions", "Jax Media", ו-"3 Arts Entertainment" היו מעורבות בתהליך ההפקה. ב-14 בדצמבר 2018, הוכרז שבכורת הסדרה תתקיים ב-1 בפברואר 2019.
===ליהוק===
לצד ההכרזה הראשונית על הזמנת הפקת הסדרה, אושר שנטשה ליון תהיה כוכבת הסדרה הראשית. לצד ההכרזה על תאריך הבכורה, אושר שגרטה לי, יול וסקז, אליזבת אשלי וצ'ארלי בארנט הצטרפו לצוות השחקנים הראשי ושקלואי סביני, דאשה פולנקו, ברנדן סקסטון השלישי, רבקה הנדרסון, ג'רמי לואל בוב, ריטש ראג'אן וג'וסלין ביו יופיעו בהופעות אורח.
===צילומים===
צילומי העונה הראשונה התקיימו ב-22 בפברואר 2018 בניו יורק סיטי. צילומי העונה השנייה תוכננו למרץ 2020, אולם נדחו בעקבות מגפת הקורונה והחלו רק שנה לאחר מכן, במרץ 2021.

==קישורים חיצוניים==
* 

ביקורות:
* 
* 
* 

==הערות שוליים==

קטגוריה:דרמות קומיות אמריקאיות
קטגוריה:מסע בזמן בטלוויזיה
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות מדע בדיוני אמריקאיות
קטגוריה:סדרות קומדיה אמריקאיות
קטגוריה:עולמות מקבילים בטלוויזיה
קטגוריה:קומדיות שחורות
קטגוריה:תוכניות טלוויזיה על יהודים ויהדות